  Анжелика Тихонова корреспондент Можгаысь Нылпиослы лыдӟетъюртын удмурт кылбурчилэн Флор Васильевллэн 85 ар тырмонэзлы сӥзем лыдӟисьёслэсь кар конференцизэс ортчытӥзы. Ужрадэ 7-11 классъёсын дышетскись пиналъёс пыриськизы. Со сярысь ивортодэтъя «Удмуртия» агентстволэн корреспондентэзлы Нылпи лыдӟетъюртысь валтӥсь библиограф Яна Яковлева вераз. Милям та ньылетӥез ини лыдӟисьёслы конференцимы. Нош пуштӥрлыкез котькуд ар мукет. Таязэ малпамы квест амал карыны Яна Яковлева, Можгаысь Нылпиослы лыдӟетъюртысь валтӥсь библиографЯна Яковлевалэн кылъёсызъя, ужрадэ пыриськисьёс одно ик удмурт кылэз тодыны яке валаны кулэ вал. Пиналъёсты ньыль пӧртэм группаослы люкизы: «Яркыт кизилиос», «Шунды нылпиос», «Шундылэн сиосыз» но «Сяська пиос». Нырысь ик Флор Васильевлэн улон сюресэзлы но творчествоезлы сӥзем видео возьматӥзы. Собере котькуд группалы гожтыны ӵектӥзы, мар тодӥзы. Бӧрысь пиналъёс кылбурчилэн ужъёсызлы анализ лэсьтӥзы. Флор Васильевлэсь ас кылбурзэ лыдӟемзэ кылзӥськизы. Со сяна, ужрадлы «Аслаз тусыз, аслаз сямыз» адӟытон радъямын вал. Озьы ик котькуд пыриськись ӵектэм литератураен «Мон лобӟи вылэ, вылэ…» нимам лыдмет басьтӥз. Квестын вормисе потӥзы «Шунды нылпиос» командае пыриськисьёс. Озьы ик нимысьтыз пусйизы Флор Васильевлэн кылбуръёсызлы тужгес усто анализ лэсьтэм пиналъёсты. Нырысетӥ инты басьтӥз 1 номеро школаысь 9-тӥ классын дышетскись Ульяна Вознякова, кыкетӥ - 1 номеро школаысь 9-тӥ классын дышетскись Алина Безенцева, нош куинетӥ интыез 6 номеро школаысь 8-тӥ классын дышетскись Анастасия Евсеева но 8 номеро гимназиысь 11-тӥ классын дышетскись Карина Данилова люкизы. Пиналъёсын, дышетӥсьёсын вераськыса, йылпумъян лэсьтӥмы таӵе ужрадъёс кулэ шуыса, озьы ужаса адямиос тросгес тодо асьсэлэсь калыксэс, кылбурчиоссэс. Соосты тодыса, асьмеос данъяськиськом асьме калыкен, асьме шаерен - сыӵе йылпумъян лэсьтӥзы асьсэос пиналъёс Яна Яковлева, Можгаысь Нылпиослы лыдӟетъюртысь валтӥсь библиографЯна Яковлевалэн верамезъя, азьвыл лыдӟисьёслы конференциос Владислав Кирилловлы, Лидия Черновалы но Трофим Архиповлы сӥземын вал.  Ужрадэз Можга карлэн администрациысьтыз дышетонъя управление, Нылпиослы лыдӟетъюрт но удмурт кылъя но литературая дышетӥсьёслэн методикая огазеяськонзы радъяло.  Тодэ вайытом, 6-тӥ оштолэзе Ижкарын Ӟуч кылын шара лыдӟиськонъя «Усьты ымдэ» огъяросси чемпионатлэн быръён люкетэз ортчиз.  Тегъёс: Дышетон Можга нылпиос Удмуртия лыдетъюрт  